شەفەق نیوز/ جینشین وەزارەت ناوخۆ لە هەرێم کوردستان، موستەفا
سەلیم، لەوەر کاریگەری تووشهاتنی وە ڤایڕۆس کۆڕۆنا، گیانی لەدەسدا.
سەلیم ئی پۆستە لە بەش بزووتنەوەی گۆڕان وەرگرد، لە مەوقەی
زوییگ لە ئمڕوو پەنجشەممە، لە خەسەخانەی (ئەنوەر شێخە) لە پارێزگای سلێمانی، دویای
خراوبوین رەوش تەندروسیی لەوەر پەتاگە گیانی لەدەسدا.
موستەفا سەلیم لە ساڵ ١٩٦٢ لەداڵگ بویە، لە کولێژ زانستەیل
مرۆیی لە زانکۆی کوێسنجاق لە هەولێر دەرچگە، و لە ساڵ ١٩٩٥ - ١٩٩٩ لە پۆست قایمقام
قەزای رانیە بویە، و هەمیش یەکیگە لە دامەزرێنەرەیل بزووتنەوەی گۆڕان.
